PMIndiaData/PMIndiaSum huggingface dataset:
രാജ്യസഭയില്‍ ഉപരാഷ്ട്രപതി എം. വെങ്കയ്യ നായിഡുവിനെ സ്വാഗതം ചെയ്തുകൊണ്ടുള്ള പ്രധാനമന്ത്രിയുടെ പ്രസ്താവന

ഉപരാഷ്ട്രപതി ശ്രീ. എം. വെങ്കയ്യ നായിഡുവിനെ രാജ്യസഭയില്‍ സഭാദ്ധ്യക്ഷനായി പ്രധാനമന്ത്രി ശ്രീ. നരേന്ദ്ര മോദിയും അംഗങ്ങളും സ്വാഗതം ചെയ്തു. സ്വാതന്ത്ര്യ സമരത്തില്‍ യുവ വിപ്ലവകാരിയായ ശ്രീ. ഖുദിറാം ബോസിനെ ബ്രിട്ടീഷുകാര്‍ തൂക്കിക്കൊന്നത് ഇതേ ദിവസമായ ആഗസ്റ്റ് 11 നാണെന്നാണ് അനുസ്മരിച്ചുകൊണ്ടാണ് പ്രധാനമന്ത്രി തന്റെ സ്വാഗത പ്രസംഗം ആരംഭിച്ചത്. സ്വാതന്ത്ര്യത്തിന് വേണ്ടി പൊരുതിയവര്‍ അനുഷ്ഠിച്ച അത്തരം ത്യാഗവും അത് നമ്മില്‍ അര്‍പ്പിക്കുന്ന ഉത്തരവാദിത്തവും ഓര്‍മ്മപ്പെടുത്തുന്നതാണ് ഈ സംഭവമെന്ന് അദ്ദേഹം പറഞ്ഞു. സ്വതന്ത്ര ഇന്ത്യയില്‍ ജനിച്ച ആദ്യ ഉപരാഷ്ട്രപതിയാണ് ശ്രീ. വെങ്കയ്യ നായിഡുവെന്ന് പ്രധാനമന്ത്രി ചൂണ്ടിക്കാട്ടി. ദീര്‍ഘനാളത്തെ പരിചയസമ്പത്തുള്ള ശ്രീ. നായിഡു സങ്കീര്‍ണ്ണമായ പാര്‍ലമെന്ററി നടപടിക്രമങ്ങളില്‍ നിപുണനാണെന്നും അദ്ദേഹം പറഞ്ഞു. ശ്രീ. വെങ്കയ്യ നായിഡുവുമൊത്തുള്ള ദീര്‍ഘനാളത്തെ തന്റെ കൂട്ടുക്കെട്ട് അനുസ്മരിച്ചുകൊണ്ട്, ഗ്രാമീണ മേഖലകളുടെയും, പാവപ്പെട്ടവരുടെയും, കൃഷിക്കാരുടെയും ആവശ്യങ്ങള്‍ അറിയുന്നയാളാണ് എക്കാലവും ശ്രീ. നായിഡുവെന്നും, ഈ വിഷയങ്ങളില്‍ അദ്ദേഹത്തിന്റെ സംഭാവനകള്‍ അത്യന്തം മൂല്യവത്താണെന്നും പ്രധാനമന്ത്രി പറഞ്ഞു. എളിമയാര്‍ന്ന, ഗ്രാമീണ പശ്ചാത്തലത്തില്‍ നിന്ന് വന്നവരാണ് ഇന്ത്യയില്‍ ഇന്ന് ഏറ്റവും ഉയര്‍ന്ന പദവികളില്‍ ഇരിക്കുന്നതെന്ന യാഥാര്‍ത്ഥ്യം വ്യക്തമാക്കുന്നത് ഇന്ത്യന്‍ ജനാതിപത്യത്തിന്റെ പക്വതയെയും ഇന്ത്യന്‍ ഭരണഘടനയുടെ ശക്തിയെയുമാണെന്ന് പ്രധാനമന്ത്രി പറഞ്ഞു.
യു.എസ്. പ്രതിരോധ സെക്രട്ടറി ജെയിംസ് മാറ്റിസ് പ്രധാനമന്ത്രിയെ സന്ദര്‍ശിച്ചു

യു.എസ്. പ്രതിരോധ സെക്രട്ടറി ജെയിംസ് മാറ്റിസ് പ്രധാനമന്ത്രി ശ്രീ. നരേന്ദ്ര മോദിയെ സന്ദര്‍ശിച്ചു. ഈ വര്‍ഷം ജൂണില്‍ നടത്തിയ യു.എസ്. സന്ദര്‍ശനത്തിനിടെ പ്രസിഡന്റ് ട്രംപൂമായി വിവിധ വിഷയങ്ങളെ സംബന്ധിച്ചു നടത്തിയ ഫലപ്രദമായ ചര്‍ച്ചയെക്കുറിച്ച് കൂടിക്കാഴ്ചയില്‍ പ്രധാനമന്ത്രി അനുസ്മരിച്ചു. തന്ത്രപരമായ പങ്കാളിത്തം കൂടുതല്‍ ശക്തമാക്കാനുള്ള പ്രതിജ്ഞാബദ്ധത ഇരുവരും പുതുക്കി. ഉഭയകക്ഷിബന്ധം മെച്ചപ്പെടുത്തുന്നതിലും യു.എസ്. പ്രസിഡന്റും പ്രധാനമന്ത്രിയും നടത്തിയ ചര്‍ച്ചയില്‍ കൈക്കൊണ്ട തീരുമാനങ്ങള്‍ നടപ്പാക്കുന്നതിലും ഉണ്ടായിട്ടുള്ള പുരോഗതി സെക്രട്ടറി മാറ്റിസ് പ്രധാനമന്ത്രിയെ ധരിപ്പിച്ചു. ഇരു രാജ്യങ്ങളും മേഖലാതലത്തിലും ആഗോളതലത്തിലും മുന്‍ഗണന കല്‍പിച്ചുവരുന്ന സമാധാനം, സുസ്ഥിരത, ഭീകരവാദത്തെ നേരിടല്‍ എന്നീ വിഷയങ്ങളിലുള്ള സഹകരണം വര്‍ധിപ്പിക്കുന്നതിനെക്കുറിച്ചും ചര്‍ച്ച ചെയ്തു. ഇരുരാജ്യങ്ങള്‍ക്കും പ്രസ്‌കതമായ മേഖലാതല, ആഗോള പ്രശ്‌നങ്ങളില്‍ നിലനില്‍ക്കുന്ന ശക്തമായ സഹകരണത്തെ പ്രധാനമന്ത്രി പ്രകീര്‍ത്തിച്ചു.
ഫ്രഞ്ച് സായുധസേനാ മന്ത്രി പ്രധാനമന്ത്രിയെ സന്ദര്‍ശിച്ചു

ഫ്രഞ്ച് സായുധസേനാ മന്ത്രി ശ്രീമതി ഫ്‌ളോറന്‍സ് പാര്‍ലി, പ്രധാനമന്ത്രി ശ്രീ. നരേന്ദ്രമോദിയെ സന്ദര്‍ശിച്ചു. ഉഭയകക്ഷി പ്രതിരോധസഹകരണത്തിലുള്ള പുരോഗതി സംബന്ധിച്ച് ശ്രീമതി പാര്‍ളി പ്രധാനമന്ത്രിയോടു വിശദീകരിച്ചു. ഇന്ത്യയും ഫ്രാന്‍സുമായുള്ള തന്ത്രപരമായ പങ്കാളിത്തത്തിന്റെ പ്രധാന സ്തംഭങ്ങളിലൊന്ന് പ്രതിരോധ സഹകരണമാണെന്നു ചൂണ്ടിക്കാട്ടിയ പ്രധാനമന്ത്രി, പ്രതിരോധ സാമഗ്രികളുടെ ഉല്‍പാദനത്തിലും സംയുക്ത ഗവേഷണത്തിലും വികസനത്തിലും മെയ്ക്ക് ഇന്‍ ഇന്ത്യ ചട്ടക്കൂടിലൂടെ വര്‍ധിച്ച സഹകരണം ഉണ്ടാവണമെന്ന് ആവശ്യപ്പെട്ടു. പരസ്പര താല്‍പര്യമുള്ള മേഖലാതല, ആഗോള പ്രശ്‌നങ്ങള്‍ ഇരു നേതാക്കളും ചര്‍ച്ച ചെയ്തു. പ്രസിഡന്റ് മാക്രോണിനെ അദ്ദേഹത്തിന്റെ സൗകര്യാര്‍ഥം പരമാവധി നേരത്തേ ഇന്ത്യയിലേക്കു സ്വീകരിക്കാന്‍ കാത്തിരിക്കുകയാണെന്നു പ്രധാനമന്ത്രി വ്യക്തമാക്കി.
തൊഴിൽ മേളയിലൂടെ പുതുതായി നിയമിക്കപ്പെട്ടവർക്കുള്ള ഏകദേശം 71,000 നിയമനക്കത്തുകൾ നവംബർ 22നു പ്രധാനമന്ത്രി വിതരണംചെയ്യും

തൊഴിൽ മേളയിലൂടെ പുതുതായി നിയമിക്കപ്പെട്ടവർക്കുള്ള ഏകദേശം 71,000 നിയമനക്കത്തുകൾ നവംബർ 22നു പ്രധാനമന്ത്രി നരേന്ദ്ര മോദി വിതരണംചെയ്യും. രാവിലെ 10.30 വിദൂരദൃശ്യസംവിധാനത്തിലൂടെയാണു ചടങ്ങ്. പുതുതായി നിയമിക്കപ്പെട്ടവരെ പ്രധാനമന്ത്രി അഭിസംബോധനചെയ്യും. തൊഴിലവസരങ്ങൾ സൃഷ്ടിക്കുന്നതിനു വലിയ മുൻഗണന നൽകുന്നതിനുള്ള പ്രധാനമന്ത്രിയുടെ പ്രതിബദ്ധതയുടെ പൂർത്തീകരണത്തിലേക്കുള്ള ചുവടുവയ്പാണു തൊഴിൽമേള. കൂടുതൽ തൊഴിലവസരങ്ങൾ സൃഷ്ടിക്കുന്നതിനുള്ള ഉത്തേജകമായി തൊഴിൽമേളകൾ പ്രവർത്തിക്കുമെന്നും യുവാക്കൾക്ക് അവരുടെ ശാക്തീകരണത്തിനും ദേശീയവികസനത്തിൽ നേരിട്ടുള്ള പങ്കാളിത്തത്തിനും അർഥവത്തായ അവസരങ്ങൾ നൽകുമെന്നുമാണു പ്രതീക്ഷ. തൊഴിൽമേളയിലൂടെ പുതുതായി നിയമിതരായ 75,000 പേർക്ക് ഒക്ടോബറിൽ നിയമനക്കത്തുകൾ കൈമാറി. പുതുതായി നിയമനം ലഭിച്ചവർക്കുള്ള നിയമനക്കത്തുകളുടെ ശരിപ്പകർപ്പുകൾ (ഗുജറാത്ത്, ഹിമാചൽ പ്രദേശ് ഒഴികെ) രാജ്യത്തുടനീളമുള്ള 45 സ്ഥലങ്ങളിൽ കൈമാറും. നേരത്തെ നികത്തിയ ഒഴിവുകൾക്കുപുറമെ അധ്യാപകർ, ലക്ചറർമാർ, നഴ്സുമാർ, നഴ്സിങ് ഓഫീസർമാർ, ഡോക്ടർമാർ, ഫാർമസിസ്റ്റുകൾ, റേഡിയോഗ്രാഫർമാർ, മറ്റു സാങ്കേതിക-പാരാമെഡിക്കൽ തസ്തികകൾ എന്നിവയിലേക്കും നിയമനം നടത്തും. വിവിധ കേന്ദ്ര സായുധ പൊലീസ് സേനകളിൽ (സിഎപിഎഫ്) ആഭ്യന്തരമന്ത്രാലയം ഗണ്യമായതോതിൽ ‌ഒഴിവുകൾ നികത്തും. കർമയോഗി പ്രാരംഭ് മൊഡ്യൂളിനും പ്രധാനമന്ത്രി തുടക്കംകുറിക്കും. വിവിധ ഗവണ്മെന്റ് വകുപ്പുകളിൽ പുതുതായി നിയമിക്കപ്പെട്ടവർക്കുള്ള ഓൺലൈൻ ഓറിയന്റേഷൻ കോഴ്സാണിത്. ഗവണ്മെന്റ് ഉദ്യോഗസ്ഥർക്കുള്ള പെരുമാറ്റച്ചട്ടം, ജോലിസ്ഥലത്തെ ധാർമികതയും സമന്വയവും, മാനവവിഭവശേഷി നയങ്ങൾ, നയങ്ങളുമായി പൊരുത്തപ്പെടാനും പുതിയ കടമകകളിലേക്കു സുഗമമായി പരിവർത്തനം ചെയ്യാനും അവരെ സഹായിക്കുന്ന മറ്റ് ആനുകൂല്യങ്ങളും ബത്തകളും എന്നിവ ഇതിൽ ഉൾപ്പെടും. അവരുടെ അറിവും നൈപുണ്യവും കഴിവുകളും വർധിപ്പിക്കുന്നതിന് igotkarmayogi.gov.inൽ മറ്റു കോഴ്സുകളിലേക്കു പ്രവേശനത്തിനുള്ള അവസരവും അവർക്കു ലഭിക്കും. –ND–
ഹോക്കി താരം മുഹമ്മദ് ഷാഹിദിന്റെ നിര്യാണത്തില് പ്രധാനമന്ത്രി അനുശോചിച്ചു

ഇതിഹാസ ഹോക്കി താരം മുഹമ്മദ് ഷാഹിദിന്റെ അകാല നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അനുശോചനം രേഖപ്പെടുത്തി. ”മുഹമ്മദ് ഷാഹിദിന്റെ അകാലത്തിലുള്ളതും ദൗര്ഭാഗ്യകരവുമായ നിര്യാണത്തോടെ തീവ്രമായ അഭിനിവേശത്തോടും വീര്യത്തോടെയും കളിച്ച ഒരു കളിക്കാരനെയാണ് നഷ്ടമായത്. മുഹമ്മദ് ഷാഹിദിന്റെ ജീവന് രക്ഷിക്കാന് സാധ്യമായതെല്ലാം നാം ചെയ്തു. നമ്മുടെ സഹായവും പ്രാര്ത്ഥനയും അദ്ദേഹത്തിന്റെ ജീവന് രക്ഷിക്കാന് പര്യാപ്തമായിരുന്നില്ല. അദ്ദേഹത്തിന് ആദരാഞ്ജലികള്. ആത്മാവിന് നിത്യശാന്തി നേരുന്നു”- പ്രധാനമന്ത്രി പറഞ്ഞു.
ഹൈദരാബാദില്‍ സി.ഐ.ആര്‍.ഡി.എ.പി. കേന്ദ്രം സ്ഥാപിക്കുന്നതിനുള്ള കരാര്‍ ഒപ്പുവെക്കുന്നതിനു മന്ത്രിസഭ അനുമതി നല്‍കി

ഏഷ്യാ-പസഫിക് സമഗ്ര ഗ്രാമവികസന കേന്ദ്ര(സി.ഐ.ആര്‍.ഡി.പി.)ത്തിന്റെ ഓഫീസ് ഹൈദരാബാദിലെ ഗ്രാമവികസനത്തിനും പഞ്ചായത്തീരാജിനുമായുള്ള ദേശീയ ഇന്‍സ്റ്റിറ്റ്യൂട്ടി(എന്‍.ഐ.ആര്‍.ഡി. ആന്‍ഡ് പി.ആര്‍.)ല്‍ സ്ഥാപിക്കുന്നതിനായി ഗ്രാമവികസന മന്ത്രാലയവും സി.ഐ.ആര്‍.ഡി.എ.പിയും തമ്മില്‍ കരാര്‍ ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. ഇതു വഴി ഗ്രാമവികസന പദ്ധതികളില്‍ ശ്രദ്ധ കേന്ദ്രീകരിക്കുന്ന സ്ഥാപനങ്ങളെക്കുറിച്ചുള്ള വിവരങ്ങള്‍ എന്‍.ഐ.ആര്‍.ഡി. ആന്‍ഡ് പി.ആറിനു ലഭിക്കും. സി.ഐ.ആര്‍.ഡി.പിയില്‍ അംഗത്വമുള്ള രാജ്യങ്ങളുമായി ബന്ധം സ്ഥാപിക്കുന്നതിനും എന്‍.ഐ.ആര്‍.ഡി. ആന്‍ഡ് പി.ആറിന് ഇതു സഹായകമാകും. ഇത്തരം രാഷ്ട്രങ്ങളിലേക്കും തിരിച്ചുമുള്ള സന്ദര്‍ശന പദ്ധതികളില്‍നിന്നു നേട്ടമുണ്ടാക്കാന്‍ എന്‍.ഐ.ആര്‍.ഡി. ആന്‍ഡ് പി.ആറിനു സാധിക്കുകയും ചെയ്യും. അംഗരാഷ്ട്രങ്ങളിലെ സമഗ്ര ഗ്രാമവികസനവും അതില്‍ വിശേഷിച്ച് ദാരിദ്ര്യനിര്‍മാര്‍ജന പദ്ധതികളും യാഥാര്‍ഥ്യമാക്കുക എന്നതിനാണ് സി.ഐ.ആര്‍.ഡി.പി. പ്രാധാന്യം കല്‍പിക്കുന്നത്.
പുരുഷവിഭാഗം ട്രിപ്പിള്‍ ജംപില്‍ സ്വര്‍ണം നേടിയ അര്‍പിന്ദര്‍ സിങ്ങിനെ പ്രധാനമന്ത്രി അഭിനന്ദിച്ചു

ഇന്‍ഡോനീഷ്യയിലെ ജക്കാര്‍ത്ത പാലംബാങ്ങില്‍ നടക്കുന്ന 18ാമത് ഏഷ്യന്‍ ഗെയിംസില്‍ പുരുഷവിഭാഗം ട്രിപ്പിള്‍ ജംപില്‍ സ്വര്‍ണം നേടിയ അര്‍പിന്ദര്‍ സിങ്ങിനെ പ്രധാനമന്ത്രി അഭിനന്ദിച്ചു. ‘കഴിവും കഠിനാധ്വാനവും കൈമുതലായുള്ള അര്‍പിന്ദര്‍ സിങ് പുരുഷവിഭാഗം ട്രിപ്പിള്‍ ജംപില്‍ സ്വര്‍ണം നേടിയിരിക്കുന്നു. അദ്ദേഹത്തിന്റെ പ്രകടനം ഓരോ ഇന്ത്യക്കാരനെയും സന്തോഷിപ്പിക്കുന്നു.’, പ്രധാനമന്ത്രി പറഞ്ഞു.
യുവജന കാര്യങ്ങളില്‍ സഹകരിക്കുന്നതിനായുള്ള ഇന്ത്യ-താജിക്കിസ്ഥാന്‍ ധാരണാപത്രത്തിനു മന്ത്രിസഭയുടെ അനുമതി

യുവജന കാര്യങ്ങളില്‍ സഹകരിക്കുന്നതിനുള്ള ഇന്ത്യ-താജിക്കിസ്ഥാന്‍ ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം മുന്‍കാല പ്രാബല്യത്തോടെ അനുമതി നല്‍കി. ഇന്ത്യയും താജിക്കിസ്ഥാനും തമ്മില്‍ യുവതയുമായി ബന്ധപ്പെട്ട വിഷയങ്ങളില്‍ സഹകരിക്കുന്നതിനായി 8-10-2018ന് ദുഷാന്‍ബേയില്‍വെച്ച് ധാരണാപത്രം ഒപ്പുവെച്ചിരുന്നു. കേന്ദ്ര യുവജനകാര്യ, കായിക വകുപ്പിനു വേണ്ടി ഇന്ത്യയുടെ താജിക്കിസ്ഥാന്‍ സ്ഥാനപതി ശ്രീ. സോമനാഥ് ഘോഷും, താജിക്കിസ്ഥാന്‍ ഗവണ്‍മെന്റിന്റെ യുവജന, കായിക വകുപ്പ് കമ്മിറ്റി ചെയര്‍മാന്‍ ശ്രീ. അബ്ദുല്ലൊസാദ അഹ്തം റസ്തവുമാണു ധാരണാപത്രത്തില്‍ ഒപ്പുവെച്ചത്. അഞ്ചു വര്‍ഷമാണു ധാരണാപത്രത്തിന്റെ കാലാവധി. യുവാക്കളെയും യുവജനസംഘടനാ പ്രതിനിധികളെയും യുവാക്കളെ സംബന്ധിച്ച നയങ്ങള്‍ക്കു രൂപം നല്‍കുന്ന ഗവണ്‍മെന്റ് ഉദ്യോഗസ്ഥരെയും കൈമാറുകയും ഇരുരാജ്യങ്ങൡും യുവത്വവുമായി ബന്ധപ്പെട്ട വിഷയങ്ങളില്‍ നടക്കുന്ന രാജ്യാന്തര സമ്മേളനങ്ങളിലും സെമിനാറുകൡും പങ്കെടുപ്പിക്കുകയും അച്ചടി പ്രസിദ്ധീകരണങ്ങളും ചലച്ചിത്രങ്ങളും അനുഭവങ്ങളും ഗവേഷണഫലവും യുവതയുമായി ബന്ധപ്പെട്ട മറ്റു വിവരങ്ങളും കൈമാറുകയും ഇരു രാജ്യങ്ങളിലും നടക്കുന്ന യുവജന ക്യാംപുകളിലും യുവജനോല്‍സവങ്ങളിലും മറ്റു യുവജന പരിപാടികളിലും പരസ്പരം പങ്കെടുപ്പിക്കുകയും ഇരു രാജ്യങ്ങളിലെയും പ്രസക്തമായ നിയമങ്ങള്‍ക്കും നിയന്ത്രണങ്ങള്‍ക്കും വിധേയമായി യോജിക്കാവുന്ന യുവജന വിഷയങ്ങളില്‍ സഹകരിക്കുകയും ചെയ്യുക എന്നിവയാണു ധാരണാപത്രത്തിന്റെ പരിധിയില്‍ വരിക. ഇരു രാജ്യങ്ങളിലും നടക്കുന്ന യുവജന പരിപാടികൡ പങ്കാളിത്തം ഉണ്ടാവുകയും അറിവുകള്‍ പങ്കുവെക്കുകയും യുവജനങ്ങളെ കൈമാറുകയും വഴി താജിക്കിസ്ഥാനുമായി യുവജന കാര്യങ്ങളില്‍ നിലവിലുള്ള ബന്ധം മെച്ചപ്പെടുത്താന്‍ ഉദ്ദേശിച്ചുള്ളതാണ് കരാര്‍. നേട്ടങ്ങള്‍: യുവജന കാര്യങ്ങള്‍ സംബന്ധിച്ച പരിപാടികള്‍ സംഘടിപ്പിക്കുക വഴി ഈ രംഗത്തെ ആശയങ്ങളും മൂല്യങ്ങളും സംസ്‌കാരവും യുവാക്കള്‍ക്കിടയില്‍ പ്രചരിപ്പിക്കാനും ഇന്ത്യയും താജിക്കിസ്ഥാനുമായുള്ള സൗഹാര്‍ദപരമായ ബന്ധം ദൃഢപ്പെടുത്താനും സാധിക്കും. ഇത്തരം ഉഭയകക്ഷി വിനിമയ പരിപാടികള്‍ ജാതി, മത, ലിംഗ ഭേദമന്യേ എല്ലാ യുവാക്കള്‍ക്കും ഗുണപ്രദമായിരിക്കും. യുവാക്കള്‍ക്കിടയില്‍ ആഗോള വീക്ഷണം വളര്‍ത്തിയെടുക്കാനും യുവജന കാര്യങ്ങളില്‍ അവരുടെ അറിവും വൈദഗ്ധ്യവും വര്‍ധിപ്പിക്കാനും സഹായകമാകും.
ജമ്മു കശ്മീരിലെ ഭീകരാക്രമണത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി അനുശോചിച്ചു

ജമ്മു കശ്മീരിലെ ഭീകരാക്രമണത്തിൽ ജീവൻ നഷ്ടപ്പെട്ടതിൽ പ്രധാനമന്ത്രി ശ്രീ നരേന്ദ്ര മോദി ദുഃഖം രേഖപ്പെടുത്തുകയും സംഭവത്തിന്റെ വിശദാംശങ്ങൾ തേടുകയും ചെയ്തു. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "പ്രധാനമന്ത്രി ശ്രീ. നരേന്ദ്ര മോദി ജമ്മു കശ്മീരിലെ ഭീകരാക്രമണത്തെക്കുറിച്ചുള്ള വിശദാംശങ്ങൾ തേടി. ആക്രമണത്തിൽ വീരമൃത്യു വരിച്ച സുരക്ഷാ ഉദ്യോഗസ്ഥരുടെ കുടുംബങ്ങളോടും അദ്ദേഹം അനുശോചനം രേഖപ്പെടുത്തി."
ബ്രഹ്മകുമാരീസ് കുടുംബത്തിന്റെ എണ്‍പതാമത് വാര്‍ഷികാഘോഷം പ്രധാനമന്ത്രി വീഡിയോ കോണ്‍ഫറന്‍സിങ് വഴി ഉദ്ഘാടനം ചെയ്തു

ബ്രഹ്മകുമാരീസ് കുടുംബത്തിന്റെ എണ്‍പതാമത് വാര്‍ഷികാഘോഷം പ്രധാനമന്ത്രി ശ്രീ. നരേന്ദ്ര മോദി വീഡിയോ കോണ്‍ഫറന്‍സിങ് വഴി ഉദ്ഘാടനം ചെയ്തു. രാജ്യാന്തര സമ്മേളനത്തിലേക്കും സാംസ്‌കാരിക ഉത്സവത്തിലേക്കും ഇന്ത്യക്കകത്തും പുറത്തുംനിന്നുമുള്ള പ്രതിനിധികളെ സ്വാഗതം ചെയ്ത പ്രധാനമന്ത്രി പ്രജാപിത ബ്രഹ്മകുമാരി ഈശ്വരീയ വിശ്വവിദ്യാലയം സ്ഥാപിച്ച ദാദാ ലേഖ്‌രാജിന് ആദരാഞ്ജലിയര്‍പ്പിച്ചു. നൂറാം വയസ്സിലും സമൂഹത്തെ സേവിക്കുന്ന ദാദി ജാന്‍കിജി യഥാര്‍ഥ കര്‍മയോഗിയാണെന്നും അവരെ അഭിനന്ദിക്കുന്നുവെന്നും അദ്ദേഹം പറഞ്ഞു. സൗരോര്‍ജ രംഗത്ത് ഉള്‍പ്പെടെ പല മേഖലയിലും ബ്രഹ്മകുമാരീസ് പ്രസ്ഥാനം നടത്തിയ പ്രവര്‍ത്തനങ്ങളെ പ്രധാനമന്ത്രി പ്രശംസിച്ചു. അഴിമതി കുറച്ചുകൊണ്ടുവരുന്നതിനായി ഡിജിറ്റല്‍ ഇടപാടുകള്‍ വര്‍ധിപ്പിക്കണമെന്ന് അദ്ദേഹം അഭ്യര്‍ഥിച്ചു. സ്വച്ഛ് ഭാരത്, എല്‍.ഇ.ഡി. വിളക്കുകള്‍ തുടങ്ങിയ വിഷയങ്ങളും പരാമര്‍ശിച്ച പ്രധാനമന്ത്രി, അവയുടെ നേട്ടങ്ങള്‍ വിവരിക്കുകയും ചെയ്തു.
ഹൈപ്പര്‍സോണിക് ടെസ്റ്റ് ഡെമോണ്‍സ്‌ട്രേഷന്‍ വെഹിക്കിള്‍ വിജയകരമായി പറത്തിയതിന് ഡി.ആര്‍.ഡി.ഒയെ പ്രധാനമന്ത്രി അഭിനന്ദിച്ചു

ഹൈപ്പര്‍സോണിക് ടെസ്റ്റ് ഡെമോണ്‍സ്‌ട്രേഷന്‍ വെഹിക്കിള്‍ വിജയകരമായി പറത്തിയതിന് ഡി.ആര്‍.ഡി.ഒയെ പ്രധാനമന്ത്രി ശ്രീ. നരേന്ദ്ര മോദി അഭിനന്ദിച്ചു. ട്വീറ്റില്‍ പ്രധാനമന്ത്രി വ്യക്തമാക്കി: ‘ഹൈപ്പര്‍സോണിക് ടെസ്റ്റ് ഡെമോണ്‍സ്‌ട്രേഷന്‍ വെഹിക്കിള്‍ ഇന്നു വിജയകരമായി പറത്തിയതിന് ഡി.ആര്‍.ഡി.ഒയ്ക്ക് അഭിനന്ദനങ്ങള്‍. നമ്മുടെ ശാസ്ത്രജ്ഞര്‍ വികസിപ്പിച്ചെടുത്ത സ്‌ക്രാംജെറ്റ് എന്‍ജിന്‍ ശബ്ദത്തിന്റെ ആറിരട്ടി പറക്കല്‍വേഗം നേടിയെടുക്കുന്നതിനു സഹായകമായി! ഈ ശേഷി വളരെ ചുരുക്കം രാജ്യങ്ങള്‍ക്കു മാത്രമേ ഇപ്പോഴുള്ളൂ.’
ഡ്രൈവറുടെ സേവനം ആവശ്യമില്ലാത്ത ഇന്ത്യയിലെ ആദ്യ ട്രെയിൻ സർവീസ്, ഡൽഹി മെട്രോയിലെ മജന്ത ലൈനിൽ പ്രധാനമന്ത്രി ഉദ്ഘാടനം ചെയ്തു

ഡ്രൈവറുടെ സേവനം ആവശ്യമില്ലാത്ത ഇന്ത്യയിലെ ആദ്യ മെട്രോ ട്രെയിൻ സർവീസ് ഉദ്ഘാടനം ഡൽഹി മെട്രോയിലെ മജന്ത ലൈനിൽ ഇന്ന് പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിലൂടെ നിർവഹിച്ചു. അഹമ്മദാബാദിൽ കഴിഞ്ഞ വർഷം ആരംഭിച്ച നാഷണൽ കോമൺ മൊബിലിറ്റി കാർഡ് സേവനം, ഡൽഹി മെട്രോയുടെ എയർപോർട്ട് എക്സ്പ്രസ് ലൈനിലേക്ക് വ്യാപിപ്പിച്ചു. ചടങ്ങിൽ കേന്ദ്രമന്ത്രി ശ്രീ ഹർദീപ് സിംഗ് പുരി, ദൽഹി മുഖ്യമന്ത്രി ശ്രീ അരവിന്ദ് കേജ്‌രിവാൾ എന്നിവർ പങ്കെടുത്തു. നഗര വികസനത്തെ ഭാവിയിലേക്ക് സജ്ജമാക്കുന്നതിനുള്ള ശ്രമമാണ് , ഈ ദൗത്യമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. 2014 ൽ അഞ്ച് നഗരങ്ങളിൽ മാത്രമുണ്ടായിരുന്ന മെട്രോ റെയിൽ ഇന്ന് 18 നഗരങ്ങളിൽ ലഭ്യമാണ്. 2025 ഓടെ മെട്രോ ട്രെയിൻ സർവീസ് 25ഓളം നഗരങ്ങളിലേക്ക് വ്യാപിപ്പിക്കാൻ ഗവൺമെന്റ് ഉദ്ദേശിക്കുന്നു. 2014ൽ 248 കിലോമീറ്റർ ദൈർഘ്യമുള്ള മെട്രോ റെയിൽ പാത ഉണ്ടായിരുന്നിടത്ത് ഇപ്പോൾ അതിന്റെ മൂന്നുമടങ്ങ്, അതായത് 700 കിലോമീറ്റർ ദൈർഘ്യമുള്ള മെട്രോ പാതയുണ്ട്. 2025 ഓടെ ഇത് 1700 കിലോമീറ്ററായി വർദ്ധിപ്പിക്കാൻ ഗവൺമെന്റ് ഉദ്ദേശിക്കുന്നതായും പ്രധാനമന്ത്രി വ്യക്തമാക്കി. ഗവൺമെന്റ് ആദ്യമായി മെട്രോ നയം രൂപീകരിച്ചു, സർവ്വ തലങ്ങളിലുമുള്ള നയതന്ത്രത്തോടെ അത് നടപ്പാക്കിയതായി പ്രധാനമന്ത്രി പറഞ്ഞു. പ്രാദേശിക ആവശ്യകതയ്ക്ക് അനുസരിച്ചു, മേക്ക് ഇൻ ഇന്ത്യ വികസനത്തിനും ആധുനിക സാങ്കേതിക വിദ്യയ്ക്കും ഊന്നൽ നൽകിയാണ് നിർമാണം നടത്തിയിരിക്കുന്നത്. നഗര പ്രദേശത്തെ ജനങ്ങൾക്കും അവിടത്തെ പ്രൊഫഷണൽ ജീവിതരീതിക്കും അനുയോജ്യമായ തരത്തിലാണ് മെട്രോയും ആധുനിക ഗതാഗത സംവിധാനങ്ങളും വികസിപ്പിക്കേണ്ടത് എന്ന് മനസ്സിലാക്കാൻ കഴിഞ്ഞിട്ടുണ്ട്. ഇതുകൊണ്ടാണ് വ്യത്യസ്ത നഗരങ്ങളിൽ വ്യത്യസ്ത തരം മെട്രോ റെയിൽ നിർമ്മാണ പ്രവർത്തനങ്ങൾ നടന്നു വരുന്നതെന്നും അദ്ദേഹം പറഞ്ഞു. നിർമ്മാണം നടന്നുകൊണ്ടിരിക്കുന്ന വ്യത്യസ്ത മെട്രോ പദ്ധതികളെപ്പറ്റി പ്രധാനമന്ത്രി വിശദീകരിച്ചു. റീജ്യണൽ റാപ്പിഡ് ട്രാൻസിറ്റ് സമ്പ്രദായം, പ്രവർത്തനസജ്ജമാകുന്നതോടെ ഡൽഹിയും മീററ്റും തമ്മിലുള്ള ദൂരം ഒരു മണിക്കൂറായി കുറയും . യാത്രക്കാരുടെ എണ്ണം കുറഞ്ഞ നഗരങ്ങളിൽ മെട്രോ ലൈറ്റ് പദ്ധതി പുരോഗമിക്കുന്നു. സാധാരണ മെട്രോ ചെലവിന്റെ 40% ചെലവിൽ,മെട്രോ ലൈറ്റ് പദ്ധതി നടപ്പാക്കാനാവും. യാത്രക്കാർ വളരെ കുറഞ്ഞ നഗരങ്ങളിൽ മെട്രോ നിയോ പദ്ധതി നടപ്പാക്കും. ഇതിന് സാധാരണ മെട്രോ ചെലവിന്റെ 25 ശതമാനം മാത്രം മതിയാകും. ജലസ്രോതസ്സുകൾ ഏറെയുള്ള നഗരങ്ങളിൽ ജലമെട്രോ പദ്ധതി ആരംഭിച്ചിട്ടുണ്ട്. ദ്വീപുകളിലെ താമസക്കാർക്ക് കൂടി ഇത് പ്രയോജനപ്രദമാകുമെന്നും പ്രധാനമന്ത്രി പറഞ്ഞു.
പശ്ചിമ ബംഗാളിലെ ഉം-പുന്‍ ചുഴലിക്കാറ്റ് ബാധിത പ്രദേശങ്ങള്‍ പ്രധാനമന്ത്രി വ്യോമ നിരീക്ഷണം നടത്തി

ഉം-പുന്‍ ചുഴലിക്കാറ്റിന്റെ പശ്ചാത്തലത്തില്‍ പ്രധാനമന്ത്രി ശ്രീ. നരേന്ദ്ര മോദി ഇന്ന് പശ്ചിമ ബംഗാളില്‍ സന്ദര്‍ശനം നടത്തി സ്ഥിതിഗതികള്‍ വിലയിരുത്തി. കേന്ദ്രമന്ത്രിമാരായ ശ്രീ. ധര്‍മ്മേന്ദ്ര പ്രധാന്‍, കേന്ദ്ര സഹമന്ത്രിമാരായ ശ്രീ. ബാബുല്‍ സുപ്രിയോ, ശ്രീ. പ്രതാപ് ചന്ദ്ര സാരംഗി, കുമാരി ദേബശ്രീ ചൗധരി എന്നിവരും പ്രധാനമന്ത്രിക്കൊപ്പമുണ്ടായിരുന്നു. പശ്ചിമ ബംഗാള്‍ ഗവര്‍ണര്‍ ശ്രീ. ജഗദീപ് ധന്‍ഖരന്ത്, മുഖ്യമന്ത്രി കുമാരി മമത ബാനര്‍ജി, എന്നിവര്‍ക്കൊപ്പം പ്രധാനമന്ത്രി സംസ്ഥാനത്തെ ചുഴലിക്കാറ്റ് ബാധിത ജില്ലകള്‍ വ്യോമ നിരീക്ഷണം നടത്തി ഇതിനു ശേഷം പ്രധാനമന്ത്രി അധ്യക്ഷനായ യോഗം സംസ്ഥാനത്തെ സ്ഥിതിഗതികള്‍ വിലയിരുത്തി. കേന്ദ്ര-സംസ്ഥാന ഉന്നത ഉദ്യോഗസ്ഥരുടെ സാന്നിധ്യത്തില്‍ നടന്ന യോഗത്തില്‍ പ്രധാനമന്ത്രി സംസ്ഥാന സര്‍ക്കാര്‍ ദുരന്തത്തെ നേരിടാന്‍ സ്വീകരിക്കുന്ന നടപടികള്‍ വിലയിരുത്തി. അടിയന്തര സഹായമായ് സംസ്ഥാനത്തിന് 1,000 കോടി രൂപ വകയിരുത്തിയതായി അദ്ദേഹം അറിയിച്ചു. സംസ്ഥാന സര്‍ക്കാരിന്റെ നിവേദനത്തിന്റെ അടിസ്ഥാനത്തില്‍ കേന്ദ്ര സംഘത്തെ അയച്ച് സ്ഥിതിഗതികള്‍ വിലയിരുത്താനും അവരുടെ നിര്‍ദ്ദേശങ്ങളുടെ അടിസ്ഥാനത്തില്‍ തുടര്‍ നടപടികള്‍ സ്വീകരിക്കാനും യോഗത്തില്‍ തീരുമാനമായി. പശ്ചിമ ബംഗാളിലെ ജനങ്ങളോട് ഐക്യദാര്‍ഢ്യം പ്രഖ്യാപിച്ച പ്രധാനമന്ത്രി അപകടത്തില്‍ മരണമടഞ്ഞവരുടെ ബന്ധുക്കളെ അനുശോചനം അറിയിച്ചു. സംസ്ഥാനത്തു ചുഴലിക്കാറ്റില്‍ മരിച്ചവരുടെ ബന്ധുക്കള്‍ക്ക് 2 ലക്ഷം രൂപ വീതവും പരിക്കേറ്റവര്‍ക്ക് 50,000 രൂപ വീതവും അദ്ദേഹം ധനസഹായം പ്രഖ്യാപിച്ചു. ഈ ദുരന്തകാലത്ത് സംസ്ഥാന സര്‍ക്കാരുമായ് ചേര്‍ന്ന് പ്രവര്‍ത്തിക്കുമെന്ന് പറഞ്ഞ മോദി ദുരന്തബാധിത പ്രദേശങ്ങളെ പൂര്‍വ സ്ഥിതിയിലാക്കാന്‍ സാധ്യമായ എല്ലാ സഹായങ്ങളും വാഗ്ദാനം ചെയ്തു. ഈ വര്‍ഷം പ്രധാനമന്തിയുടെ രണ്ടാമത് പശ്ചിമ ബംഗാള്‍ സന്ദര്‍ശനമാണിത്. ഇത് കൂടാതെ ഉത്തര്‍പ്രദേശില്‍ മാത്രമാണു മോദി ഈ വര്‍ഷം ഒന്നിലധികം തവണ സന്ദര്‍ശനം നടത്തിയത്. 2020 ജനുവരി 11, 12 തീയതികളില്‍ നടന്ന കൊല്‍ക്കത്ത പോര്‍ട്ട് ട്രസ്റ്റിന്റെ 150-ാം വാര്‍ഷികാഘോഷത്തില്‍ പ്രധാനമന്ത്രി പങ്കെടുത്തിരുന്നു. ബേലൂര്‍ മഠത്തിലും അദ്ദേഹം സന്ദര്‍ശനം നടത്തിയിരുന്നു.
{പധാനമന്ത്രി നാളെ പ്രഗതിയിലൂടെയുള്ള 32-ാമത് ആശയവിനിമയത്തിന് അധ്യക്ഷത വഹിക്കും

ഐ സി ടി അധിഷ്ഠിത കാര്യക്ഷമ ഭരണ നിര്‍വഹണവും പദ്ധതികള്‍ യഥാസമയ നടപ്പാക്കലും സംബന്ധിച്ച പ്രഗതി ആശയവിനിമയത്തില്‍ ജനുവരി 22 ന് പ്രധാനമന്ത്രി അധ്യക്ഷനാകും. മുമ്പു നടന്ന 31 പ്രഗതി ആശയവിനിമയങ്ങളില്‍ 12 ലക്ഷം കോടി മൂല്യമുള്ള പദ്ധതികള്‍ പ്രധാനമന്ത്രി അവലോകനം ചെയ്തു. 2019-ലെ അവസാനത്തെ പ്രഗതി സമ്മേളനത്തില്‍ 16 സംസ്ഥാനങ്ങളും ജമ്മു, കശ്മീര്‍ കേന്ദ്ര ഭരണ പ്രദേശങ്ങളുമായി ബന്ധപ്പെട്ട 61, 000 കോടിയുടെ 9 പദ്ധതികളാണ് ചര്‍ച്ചക്കെടുത്തത്. വിദേശത്ത് ജോലി ചെയ്യുന്ന ഇന്ത്യക്കാരുടെ പരാതികള്‍, ദേശീയ കാര്‍ഷിക വിപണിയും, അടിസ്ഥാന സൗകര്യ വികസന പദ്ധതികളും പോലെ നിരവധി പദ്ധതികളാണ് ചര്‍ച്ചയില്‍ വന്നത്. സംയോജിതവും സംവാദാത്മകവുമായ വേദി എന്ന നിലയില്‍ 2015ല്‍ പ്രഗതിയില്‍ വിവിധോദ്ദേശ്യ ബഹു മാതൃകാ ഗവേണന്‍സ് വേദി പ്രധാനമന്ത്രിയാണ് ഉദ്ഘാടനം ചെയ്തത്. സാധാരണക്കാരുടെ പരാതികള്‍ കേള്‍ക്കുക എന്നതാണ് ഇതിന്റെ അടിസ്ഥാന ലക്ഷ്യം. കേന്ദ്ര ഗവണ്‍മെന്റിന്റെയും വിവിധ സംസ്ഥാന ഗവണ്‍മെന്റുകളുടെയും പ്രധാന പരിപാടികളും പദ്ധതികളും ഇതിനൊപ്പം വിലയിരുത്തുകയും ചെയ്യുന്നു.
മധ്യപ്രദേശിലെ മഴക്കെടുതി : പി എം എന്‍ ആര്‍ എഫില്‍ നിന്നുള്ള  ധനസാഹയത്തിനു പ്രധാനമന്ത്രി അനുമതി നല്‍കി

മധ്യ പ്രദേശില്‍ മഴയിലും വെള്ളപ്പൊക്കത്തിലും മരണമടഞ്ഞവരുടെ ഉറ്റ ബന്ധുക്കള്‍ക്ക് രണ്ടു ലക്ഷം രൂപ വീതം ആശ്വാസ ധനം അനുവദിക്കാന്‍ പ്രധാനമന്ത്രി അനുമതി നല്‍കി. പരിക്കേറ്റവര്‍ക്ക് അന്‍പതിനായിരം രൂപ വീതം അനുവദിച്ചിട്ടുണ്ട്. ഒരു പി എം ഓ ട്വീറ്റില്‍ പറഞ്ഞു : മധ്യ പ്രദേശില്‍ മഴയിലും വെള്ളപ്പൊക്കത്തിലും മരണമടഞ്ഞവരുടെ ഉറ്റ ബന്ധുക്കള്‍ക്ക് രണ്ടു ലക്ഷം രൂപ വീതം ആശ്വാസ ധനം അനുവദിക്കാന്‍ പ്രധാനമന്ത്രി അനുമതി നല്‍കി. പരിക്കേറ്റവര്‍ക്ക് അന്‍പതിനായിരം രൂപ വീതം അനുവദിച്ചിട്ടുണ്ട്.
ഒറാക്കിള് സി.ഇ.ഒ സഫ്ര കാറ്റ്സ് പ്രധാനമന്ത്രിയെ സന്ദര്ശിച്ചു

ഒറാക്കിള് ഗ്ലോബല് സി.ഇ.ഒ സഫ്ര കാറ്റ്സ് ഇന്ന് (12 ഫെബ്രുവരി 2016) പ്രധാനമന്ത്രി ശ്രീ.നരേന്ദ്ര മോദിയെ സന്ദര്ശിച്ചു. ബാംഗളൂര് ആസ്ഥാനമായി അത്യാധുനിക കാമ്പസ് സ്ഥാപിക്കാനുള്ള ഒറാക്കിളിന്റെ പദ്ധതിയും ഇന്ത്യയിലെ ഒരു ദശലക്ഷത്തിലേറെ വിദ്യാര്ത്ഥികള്ക്ക് ഒറാക്കിള് അക്കാദമി വഴി കമ്പ്യൂട്ടര് സയന്സില് നൈപുണ്യം നല്കാനുള്ള പദ്ധതിയും കാറ്റ്സ് പ്രധാനമന്ത്രിയോട് വിശദീകരിച്ചു. പ്രധാനമന്ത്രി ശ്രീ.നരേന്ദ്ര മോദിയുടെ ‘ഇന്ത്യയില് നിര്മ്മിക്കൂ’ പദ്ധതിക്ക് ശക്തിപകരാനും ഇന്ത്യയെ ലോകോത്തര നിലവാരമുള്ള നിര്മ്മാണകേന്ദ്രമാക്കിമാറ്റാനും തങ്ങളുടെ ശ്രമങ്ങള്ക്കാവുമെന്ന പ്രതീക്ഷ ഒറാക്കിള് പ്രകടിപ്പിച്ചു. ഒറാക്കിളിന്റെ ശ്രമങ്ങളെ പ്രധാനമന്ത്രി അഭിനന്ദിച്ചു
പ്രധാനമന്ത്രി  ബ്രിട്ടീഷ്  പ്രധാനമന്ത്രിയുമായി സംസാരിച്ചു ; മാഞ്ചസ്റ്ററിലെ   ഭീകരാക്രമണത്തെ    തുടർന്ന്   ഐക്യദാർഠ്യം  പ്രകടിപ്പിച്ചു

പ്രധാനമന്ത്രി ശ്രീ. നരേന്ദ്ര മോദി ബ്രിട്ടീഷ് പ്രധാനമന്ത്രി ശ്രീമതി തെരേസ മേയുമായി ഇന്ന് സംസാരിക്കുകയും മാഞ്ചസ്റ്ററിലെ ഭീകരാക്രമണത്തെ തുടർന്ന് ബ്രിട്ടനോട് ഐക്യദാർഠ്യം പ്രകടിപ്പിക്കുകയും ചെയ്തു . ” ബ്രിട്ടീഷ് പ്രധാനമന്ത്രി ശ്രീമതി തെരേസ മേയെ വിളിച് മാഞ്ചസ്റ്ററിലെ ഭീകരാക്രമണത്തെ തുടർന്ന് ബ്രിട്ടനോട് നമ്മുടെ ഐക്യദാർഠ്യം പ്രകടിപ്പിച്ചു . ഭീകരതയ്ക്കെതിരെ നാം ഒന്നിച്ചു് നിൽക്കുന്നു, ” പ്രധാനമന്ത്രി ട്വീറ്റ് ചെയ്തു.
തേജ്പൂർ സർവകലാശാലയുടെ 18-ാമത് ബിരുദദാന ചടങ്ങിനെ  പ്രധാനമന്ത്രി അഭിസംബോധന ചെയ്യും .

പ്രധാനമന്ത്രി ശ്രീ നരേന്ദ്ര മോദി 2021 ജനുവരി 22 ന് രാവിലെ 10 30 ന് വീഡിയോ കോൺഫറൻസിംഗിലൂടെ അസമിലെ തേസ്പൂർ സർവകലാശാലയുടെ 18-ാമത് സമ്മേളനത്തെ പ്രധാനമന്ത്രി അഭിസംബോധന ചെയ്യും .. അസം ഗവർണർ പ്രൊഫ. ജഗദീഷ് മുഖി, കേന്ദ്ര വിദ്യാഭ്യാസ മന്ത്രി ഡോ. രമേശ് പൊഖ്രിയാൽ ‘നിഷാങ്ക്’, അസം മുഖ്യമന്ത്രി ശ്രീ സർബാനന്ദ സോനോവൽ എന്നിവർ ചടങ്ങിൽ പങ്കെടുക്കും. 2020 ൽ പാസായ 1218 വിദ്യാർത്ഥികൾക്ക് ബിരുദവും ഡിപ്ലോമയും നൽകും . ഡിഗ്രി സ്വീകർത്താക്കളിൽ വിവിധ ബിരുദ, ബിരുദാനന്തര ബിരുദ പ്രോഗ്രാമുകളിലെ ഉന്നതവിജയം കൈവരിച്ച 48 പേർക്ക് സ്വർണ്ണ മെഡലുകൾ നൽകും. കോവിഡ് -19 പ്രോട്ടോക്കോളുകൾ പാലിച്ചു കൊണ്ട് മിശ്രിത മോഡിലാണ് കൺവോക്കേഷൻ നടക്കുക. പിഎച്ച് ഡി സ്കോളർസിനും സ്വർണ്ണ മെഡലുകൾ നേടുന്നവർക്കും മാത്രമേ ഡിഗ്രിയും സ്വർണ്ണ മെഡലുകളും വ്യക്തിപരമായി ലഭിക്കുകയുള്ളൂ, ബാക്കി സ്വീകർത്താക്കൾക്ക് ബിരുദവും ഡിപ്ലോമയും ഫലത്തിൽ ലഭിക്കും.
വികസനപദ്ധതികള്‍ നടപ്പാക്കുന്നതിനായി ബംഗ്ലാദേശിന് തേഡ് ലൈന്‍ ഓഫ് ക്രെഡിറ്റായി 450 കോടി യു.എസ്. ഡോളര്‍ അനുവദിക്കാനുള്ള ധാരണാപത്രത്തിനു മന്ത്രിസഭയുടെ അംഗീകാരം

വികസനപദ്ധതികള്‍ നടപ്പാക്കുന്നതിനായി ബംഗ്ലാദേശിന് തേഡ് ലൈന്‍ ഓഫ് ക്രെഡിറ്റായി 450 കോടി യു.എസ്. ഡോളര്‍ അനുവദിക്കാനുള്ള ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന മന്ത്രിസഭാ യോഗം അംഗീകാരം നല്‍കി. ബംഗ്ലാദേശ് പ്രധാനമന്ത്രി 2017ല്‍ നടത്തിയ ഇന്ത്യാസന്ദര്‍ശനത്തിനിടെയാണു ധാരണാപത്രം ഒപ്പുവെക്കപ്പെട്ടത്. തന്ത്രപരമായ പങ്കാളിത്തം മെച്ചപ്പെടുത്താനും ബംഗ്ലാദേശിന്റെ അടിസ്ഥാനസൗകര്യ വികസനത്തിനും ഇന്ത്യയും ബംഗ്ലാദേശുമായുള്ള കണക്ടിവിറ്റി വര്‍ധിപ്പിക്കുകവഴി വടക്കുകിഴക്കന്‍ മേഖലയുമായുള്ള ബന്ധം മെച്ചപ്പെടുത്തുന്നതിനും ഇന്ത്യന്‍ കമ്പനികള്‍ക്ക് ബംഗ്ലാദേശില്‍ പുതിയ കച്ചവടസാധ്യതകള്‍ സൃഷ്ടിക്കുന്നതിനും ധാരണാപത്രം സഹായകമാകും. ഇളവുകളോടെയുള്ള സാമ്പത്തിക സഹായം ഇന്ത്യയും ബംഗ്ലാദേശുമായുള്ള ഉഭയകക്ഷിബന്ധവും വികസന സഹകരണവും മെച്ചപ്പെടുത്തും. ഇളവോടു കൂടിയുള്ള ധനസഹായം ഉപയോഗപ്പെടുത്തി നടപ്പാക്കാന്‍ ഉദ്ദേശിക്കുന്ന പദ്ധതികളുടെ പട്ടിക ധാരണാപത്രത്തില്‍ ഉള്‍പ്പെടുത്തിയിട്ടുണ്ട്. ഇന്ത്യക്കുകൂടി താല്‍പര്യമുള്ള പദ്ധതികളാണു നടപ്പാക്കപ്പെടുന്നതെന്ന് ഉറപ്പുവരുത്താനുള്ള സാഹചര്യം വായ്പാ പദ്ധതി സൃഷ്ടിക്കുന്നു. ചില പദ്ധതികള്‍ വടക്കുകിഴക്കന്‍ മേഖലയുമായി ഇന്ത്യയുടെ മറ്റു ഭാഗങ്ങള്‍ക്കും ലോകത്തിലെ മറ്റു പ്രദേശങ്ങള്‍ക്കും എളുപ്പത്തില്‍ ബന്ധപ്പെടാന്‍ സാധിക്കുന്ന സാഹചര്യം സൃഷ്ടിക്കും. അവ ഇന്ത്യയുടെ സുരക്ഷ ഉറപ്പുവരുത്തുന്നതോടൊപ്പം ഇന്ത്യന്‍ കമ്പനികളുടെ വാണിജ്യാവസരങ്ങള്‍ വര്‍ധിപ്പിക്കുകയും ചെയ്യും.
സര്‍ദാര്‍ പട്ടേല്‍ ജയന്തി രാഷ്ട്രീയ ഏകതാദിവസമായി രാജ്യം നാളെ ആഘോഷിക്കും;  ഐക്യത്തിനു വേണ്ടിയുള്ള കൂട്ടയോട്ടം പ്രധാനമന്ത്രി ഫ്‌ളാഗ് ഓഫ് ചെയ്യും.

രാജ്യത്തിന്റെ പ്രഥമ ഉപ പ്രധാനമന്ത്രി സര്‍ദാര്‍ വല്ലഭഭായി പട്ടേലിന്റെ ജന്മവാര്‍ഷികദിനമായ നാളെ ദേശീയ ഏകതാ ദിവസമായി ആഘോഷിക്കും. ന്യൂഡല്‍ഹിയിലെ പാര്‍ലമെന്റ് സ്ട്രീറ്റിലുള്ള സര്‍ദാര്‍ പട്ടേല്‍ പ്രതിമയ്ക്ക് മുന്നില്‍ പ്രധാനമന്ത്രി രാവിലെ ഏഴര മണിയ്ക്ക് പുഷ്പാര്‍ച്ചന നടത്തും. പിന്നീട് രാജ്പഥില്‍ നടക്കുന്ന ”ഐക്യത്തിന് വേണ്ടിയുള്ള ഓട്ടത്തില്‍” അണിചേരാനെത്തുന്നവര്‍ക്ക് ഐകമത്യ പ്രതിജ്ഞ പ്രധാനമന്ത്രി ചൊല്ലിക്കൊടുക്കും. എട്ടേകാല്‍ മണിയോടെ വിജയ് ചൗക്കില്‍ ഐക്യത്തിന് വേണ്ടിയുള്ള ഓട്ടം പ്രധാനമന്ത്രി ഫ്‌ളാഗ് ഓഫ് ചെയ്യും. സ്‌കൂള്‍ വിദ്യാര്‍ത്ഥികളും, കായിക താരങ്ങളും ഓട്ടത്തില്‍ പങ്ക് ചേരും. രാഷ്ട്രീയ ഏകതാദിവസിനു മുന്നോടിയായി ന്യൂഡല്‍ഹിയിലെ വിവിധ കേന്ദ്ര ഗവണ്‍മെന്റ് ഓഫീസുകളില്‍ ദേശീയ ഏകതാ പ്രതിജ്ഞായെടുത്തു. സംസ്ഥാനങ്ങളിലും, വിദേശത്തും ആഘോഷങ്ങള്‍ സംഘടിപ്പിച്ചിട്ടുണ്ട്. വിവിധയിടങ്ങളിലെ ആഘോഷങ്ങളില്‍ കേന്ദ്ര മന്ത്രിമാരും പങ്കെടുക്കും.
കരസേനാ  ദിനത്തിൽ ഇന്ത്യൻ സൈനികർക്ക് പ്രധാനമന്ത്രി ആശംസകൾ നേർന്നു

കരസേനാ ദിനത്തിൽ ഇന്ത്യൻ സൈനികർക്ക് പ്രധാനമന്ത്രി ശ്രീ നരേന്ദ്ര മോദി ആശംസകൾ നേർന്നു. ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു : "സൈനിക ദിനത്തിൽ, നമ്മുടെ ധീരരായ സൈനികർക്കും, ബഹുമാന്യരായ വിമുക്ത ഭടന്മാർക്കും അവരുടെ കുടുംബങ്ങൾക്കും ആശംസകൾ നേരുന്നു. ഇന്ത്യൻ സൈന്യം ധീരതയ്ക്കും പ്രൊഫഷണലിസത്തിനും പേരുകേട്ടതാണ്. ദേശീയ സുരക്ഷയ്ക്കായി ഇന്ത്യൻ സൈന്യം നൽകുന്ന വിലമതിക്കാനാവാത്ത സംഭാവനകൾ വാക്കുകൾക്ക് അതീതമാണ്. ദുഷ്‌ക്കരമായ ഭൂപ്രദേശങ്ങളിൽ സേവനമനുഷ്ഠിക്കുന്ന ഇന്ത്യൻ കരസേനാ ഉദ്യോഗസ്ഥർ പ്രകൃതി ദുരന്തങ്ങൾ ഉൾപ്പെടെയുള്ള മാനുഷിക പ്രതിസന്ധി ഘട്ടങ്ങളിൽ സഹ പൗരന്മാരെ സഹായിക്കുന്നതിൽ മുൻപന്തിയിലാണ്. വിദേശത്ത് സമാധാന പരിപാലന ദൗത്യങ്ങളിലും സൈന്യത്തിന്റെ മികച്ച സംഭാവനയിൽ ഇന്ത്യ അഭിമാനിക്കുന്നു.
മുംബൈ അര്‍ബന്‍ ട്രാന്‍സ്‌പോര്‍ട്ട് പ്രോജക്ട് മൂന്നാം ഘട്ടത്തിന് മന്ത്രിസഭ അംഗീകാരം നല്‍കി

മുംബൈ അര്‍ബന്‍ ട്രാന്‍സ്‌പോര്‍ട്ട് പ്രോജക്ട് മൂന്നാം ഘട്ടത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. 8,679 കോടി രൂപയുടെ അടങ്കല്‍ തുകയുള്ള പദ്ധതി പൂര്‍ത്തിയാകാന്‍ 10,947 കോടി രൂപ ആവശ്യമായി വരും. 13ാം പദ്ധതിക്കാലത്തിനിടെ, അടുത്ത അഞ്ചു വര്‍ഷത്തിനകം പദ്ധതി പൂര്‍ത്തിയാക്കാനാണു ലക്ഷ്യമിടുന്നത്. മുംബൈ-അഹമ്മദാബാദ്/ഡെല്‍ഹി പ്രധാന റൂട്ടിന്റെ ഭാഗമായ വിരാര്‍-ദഹനു റൂട്ടില്‍ പടിഞ്ഞാറന്‍ റെയില്‍വേ സബര്‍ബന്‍ സര്‍വീസുകള്‍ നടത്തുന്നുണ്ട്. എന്നാല്‍, പ്രധാന പാതയിലൂടെ പരമാവധി സര്‍വീസുകള്‍ ഉള്ളതിനാല്‍ കൂടുതല്‍ സബര്‍ബന്‍ സര്‍വീസുകള്‍ തുടങ്ങാന്‍ സാധിക്കാത്ത സ്ഥിതിയാണുള്ളത്. വിരാര്‍-ദഹനു റൂട്ടില്‍ ഒരു ഇരട്ടപ്പാത കൂടി നിര്‍മിക്കുന്ന പക്ഷം കൂടുതല്‍ സര്‍വീസുകളെന്ന യാത്രക്കാരുടെ ആവശ്യം നിറവേറ്റാന്‍ സാധിക്കും. ചര്‍ച്ച് ഗേറ്റില്‍നിന്ന് ദഹനു റോഡിലേക്കു കൂടുതല്‍ സര്‍വീസുകള്‍ ആരംഭിക്കാനും ഇതു സഹായകമാകും. പന്‍വേല്‍ – കര്‍ജത് ഇരട്ടപ്പാതയ്ക്കായുള്ള സബര്‍ബന്‍ ഇടനാഴി നഗരവല്‍ക്കരണത്തിനും വരുംവര്‍ഷങ്ങളിലുണ്ടാകാന്‍ പോകുന്ന ജനസംഖ്യാ വര്‍ധനവിനും ഗുണകരമാകും. കര്‍ജത്തില്‍നിന്ന് പന്‍വേല്‍ വഴി സി.എസ്.ടി.എമ്മിലേക്ക് കല്യാണ്‍ വഴി നിലവിലുള്ള പാതയിലും 23 കിലോമീറ്റര്‍ ദൂരം കുറവുള്ള മറ്റൊരു പാത യാഥാര്‍ഥ്യമാകുകയും ചെയ്യും. സി.എസ്.ടി.എമ്മിനും കര്‍ജത്തിനുമിടയില്‍ കുറഞ്ഞ വേഗത്തില്‍ സര്‍വീസ് നടത്തുന്ന ട്രെയിനുകളുടെ യാത്രാസമയത്തില്‍ 35 മുതല്‍ 40 വരെ മിനുട്ട് ലാഭിക്കാന്‍ ഇതുവഴി സാധിക്കും. നിലവില്‍ കല്യാണില്‍നിന്നു വഷിയിലേക്കും പന്‍വേലിലേക്കും പോകേണ്ടവര്‍ താനേയില്‍ ഇറങ്ങേണ്ടിവരുന്നു എന്നതിനാല്‍ താനേയില്‍ ഉണ്ടാകുന്ന ഗതാഗതക്കുരുക്ക് പരിഹരിക്കുന്നതിനും പുതിയ പാത ഉപകരിക്കും. അയ്‌രോളി – കല്‍വ ഇടനാഴി യാഥാര്‍ഥ്യമായാല്‍ താനെ സ്‌റ്റേഷനിലെ തിരക്കു കുറയും. പുതിയ കോച്ചുകള്‍ വാങ്ങുന്നതു സേവന നിലവാരം മെച്ചപ്പെടുത്തുകയും തിരക്കു കുറയ്ക്കുകയും ചെയ്യും. അതിക്രമിച്ചു കടക്കുന്നതു നിരോധിക്കാന്‍ 22 ഇടങ്ങളില്‍ നടത്തുന്ന പ്രവര്‍ത്തനം അതിക്രമിച്ചു കടക്കുന്നതു നിയന്ത്രിക്കുന്നതിനും അതുവഴി പൊതുജന സുരക്ഷ ഉറപ്പാക്കുന്നതിനും സഹായകമാകും. താനെ, പല്‍ഘാര്‍, റായ്ഗഡ്, മുംബൈ ജില്ലകളില്‍ ഉള്‍പ്പെടുന്ന പ്രദേശങ്ങളിലാണു പദ്ധതി നടപ്പാക്കുക.